arkespor
Store norske leksikon,Biologi,Vitenskapsgrener i biologien,Botanikk,Planteanatomi,Plantenes vevsystemer,Andre vev hos planter
Arkespor er et cellevev som gir opphav til cellene som danner sporer i planter. Arkespor ligger inne i unge sporehus.
Cellene som arkespor gir opphav til kalles sporemorceller eller sporogene celler. Sporemorcellene danner sporer. Hos sneller, de fleste bregner og noen kråkefotplanter er sporene like (homospori). Frøplanter, moser, noen bregner og noen kråkefotplanter har derimot ulike sporer som dannes i ulike sporehus (heterospori). Disse sporene kalles henholdsvis mikrosporer og megasporer.Hos frøplanter kalles sporehusene pollensekker og nucellus. Pollensekkene danner mikrosporer, mens nucellus, som er en del av frøemnet, danner megasporer. Mikrosporene gir opphav til pollenkorn (se pollen - botanikk). Megasporene hos frøplanter gir opphav til embryosekken (der blant annet eggcellen ligger) hos blomsterplanter, og til endosperm og arkegonier som danner eggceller hos nakenfrøete planter (slektene Gnetum og Welwitschia mangler imidlertid arkegonier). Les mer i Store norske leksikon sporehus sporer homospor heterospori frøemne pollen - botanikk moser bregner kråkefotplanter endosperm arkegonium frøplanter planteanatomi